Põhja-Eesti Regionaalhaigla nõukogu otsustas eile, 29. novembril müüa Keila haigla ühes investeerimiskohustusega SA-le PJV Hooldusravi. Keila haiglahoone müüakse hinnaga 25 miljonit krooni.
Avaliku enampakkumise võitnud SA PJV Hooldusravi peab Keila haiglahoones 2013. aastaks välja arendama nüüdisaegse hooldusravikeskuse ja hooldekodu. Investeeringu kogumaht on 131,9 miljonit krooni, millest 70,7 miljonit krooni peab katma uus arendaja.